**8. számú napirend melléklete**

Szám:

**Ingatlanhasználati szerződés**

amely létrejött egyrészről a **Mórágy Község Önkormányzata** (székhely: 7165 Mórágy, Alkotmány utca 3. képviseli: Glöckner Henrik polgármester) használatba adó - a továbbiakban: Használatba adó,

másrészről a **Tolna Megyei Rendőr-főkapitányság** (székhely: 7100 Szekszárd, Mészáros L. u. 19-21., képviseli: dr. Soczó László r. dandártábornok, megyei rendőrfőkapitány, adószám: 15720728-2-51, bankszámlaszám: 10046003-01451629) használatba vevő - a továbbiakban: Használatba vevő - között az alulírott helyen és időben az alábbi feltételekkel:

1. Használatba adó térítésmentesen a Használatba vevő használatába adja a tulajdonában álló, természetben a 7165. Mórágy, Alkotmány utca 3.szám alatti ingatlanban lévő 12 m2 alapterületű ingatlanrészt KMB iroda működtetése céljából.
2. A Használatba adó és a Használatba vevő között az 1, pontban megjelölt ingatlanrész vonatkozásában a használati jogviszony 2003. április 1. napja óta folyamatos.

A Használatba vevő az irodát továbbra is körzeti megbízotti iroda céljára használja.

1. A jelen szerződéssel keletkezett, az ingatlanrész használatára vonatkozó jogviszony a szerződés aláírásától határozatlan ideig szól.
2. Használatba adó szavatolja, hogy az ingatlanrészre nincs harmadik személynek olyan joga, amely a Használatba vevőt a kizárólagos használatban, jogai gyakorlásában akadályozná, zavarná.
3. Használatba vevő az ingatlanrészt köteles rendeltetésszerűen használni. Az ingatlanrész használatát a Használatba adó engedélye nélkül másnak nem engedheti át, átalakítást, a rendszeres használattal együtt járó karbantartási, felújítási munkák kivételével beruházást nem végezhet.
4. Felek megállapodnak, hogy a Használatba adó viseli az ingatlanrész használatával felmerült közüzemi költségeket.
5. Használatba adó a vonatkozó jogszabályok szerinti rendszerességgel, saját költségén köteles elvégeztetni az elektromos berendezések érintésvédelmi felülvizsgálatát, a kisfeszültségű erősáramú villamos berendezések tűzvédelmi szempontú felülvizsgálatát, és a villámvédelmi rendszerek felülvizsgálatát, továbbá gondoskodik azok karbantartásáról, javíttatásáról.
6. Használatba adó vállalja, hogy a vizsgálat eredményéről felvett jegyzőkönyvet a vizsgálatokat követően haladéktalanul megküldi a Használatba vevőnek.
7. Felek a szerződést indokolás nélkül, 30 napos felmondási idővel rendes felmondással bármikor jogosultak írásban felmondani.
8. Felek jogosultak a szerződést a másik fél súlyos szerződésszegése miatt a másik félhez intézett írásbeli nyilatkozattal azonnali hatállyal felmondani.
9. Súlyos szerződésszegésnek minősül különösen- ha a Használatba vevő az ingatlanrészt nem rendeltetésszerűen használja és a jogellenes magatartását a Használatba adó írásbeli felszólítására, az abban megjelölt határidőig sem hagyja abba.
10. A szerződés megszűnése esetén a Használatba vevő köteles az ingatlanrészt a megszűnéstől számított 30 napon belül - rendeltetésszerű használatra alkalmas állapotban - a Használatba adó birtokába visszaadni.
11. Felek kötelezik magukat, hogy a jelen szerződéssel kapcsolatban felmerült esetleges vitájukat elsődlegesen békés úton, személyes egyeztetéssel rendezik,
12. Szerződő felek a közöttük felmerülő jogvita elbírálására - amennyiben a személyes egyeztetés nem vezetne eredményre - a Szekszárdi Járásbíróság kizárólagos illetékességét kötik ki.
13. Felek a jelen szerződésben nem szabályozott kérdésekben a Polgári Törvénykönyv rendelkezéseit tekintik irányadónak.
14. Szerződő felek tudomásul veszik, hogy az ingatlanrész felajánlás érvényességének feltétele az országos rendőrfőkapitány jóváhagyó nyilatkozata, mely jelen szerződés mellékletét képezi.

Jelen szerződést a felek, mint akaratukkal mindenben megegyezőt, az alulírott helyen és időben aláírták, egyidejűleg a Felek között jelen szerződés tárgyában korábban létrejött szerződés és azok módosításai hatályukat vesztik.

Szekszárd, 2014

………………………………. …………………………………………..

Glöckner Henrik

polgármester

Mórágy Község Önkormányzata  
képviseletében

Dr. Soczó László r. dandártábornok

megyei rendőrfőkapitány

Tolna Megyei Rendőr-főkapitányság képviseletében

Jogi ellenjegyzés :

Fergerné dr. Hohmann Dóra

2014……………………….

Pénzügyi ellenjegyzés:

Taukerné Pusztai Erika r.alezredes

Rendőrségi főtanácsos

Rendőrkapitány-helyettes(gazdasági )

2014. ………………………

Készült 5 pld-ban

Kapják:

Használatba adó

TMRPK GI Műszaki Osztály

TMRFK GI Közgazdasági Osztály

Rendőrkapitányság Bonyhád

Irattár